[pic] | COMISIA EUROPEANĂ |

Bruxelles, 3.2.2011

COM(2011) 36 final

2011/0016 (NLE)

Propunere de

DECIZIE A CONSILIULUI

de modificare a Deciziei nr. 2006/197/CE a Comisiei cu privire la reînnoirea autorizației de introducere pe piață a furajelor existente fabricate din porumb modificat genetic linia 1507 (DAS-Ø15Ø7-1), în temeiul Regulamentului (CE) nr. 1829/2003 al Parlamentului European și al Consiliului (Numai textele în limbile franceză, olandeză și engleză sunt autentice) (Text cu relevanță pentru SEE)

EXPUNERE DE MOTIVE

Propunerea de decizie a Consiliului anexată se referă la reînnoirea autorizației de menținere pe piață a furajelor existente fabricate din porumb modificat genetic 1507 (DAS-Ø15Ø7-1), pentru care, la 12 aprilie 2007, a fost depusă o cerere în comun de către Pioneer Overseas Corporation în numele Pioneer Hi-bred International și Dow AgroSciences în numele Mycogen Seeds, în conformitate cu articolul 23 din Regulamentul (CE) nr. 1829/2003 privind produsele alimentare și furajele modificate genetic.

Prezenta propunere modifică Decizia 2006/197/CE a Comisiei de autorizare a introducerii pe piață a produse alimentarelor conținând, constând din sau fabricate din porumb modificat genetic linia 1507 prin extinderea domeniului de aplicare a acesteia la menținerea pe piață a furajelor existente și a aditivilor pentru furaje fabricate din porumb modificat genetic 1507.

La 11 iunie 2009, Autoritatea Europeană pentru Siguranța Alimentară a emis un aviz favorabil, în conformitate cu articolul 18 din Regulamentul (CE) nr. 1829/2003. Autoritatea consideră că noile informații furnizate în cerere și analiza publicațiilor științifice apărute după precedentele avize științifice ale grupului pentru OMG din cadrul AESA cu privire la porumbul 1507 nu impun modificări ale avizelor științifice respective. Din aceste motive, autoritatea a reiterat concluziile sale precedente, conform cărora, în cadrul utilizărilor propuse, este puțin probabil ca porumbul 1507 să aibă efecte adverse asupra sănătății umane și animale sau asupra mediului.

În acest context, la 15 noiembrie 2010, Comitetului permanent pentru lanțul alimentar și sănătatea animală i-a fost înaintat pentru a fi supus la vot un proiect de decizie a Comisiei de modificare a Deciziei 2006/197/CE a Comisiei în ceea ce privește reînnoirea autorizației de introducere pe piață a furajelor existente fabricate din porumb modificat genetic 1507 (DAS-Ø15Ø7-1). Comitetul nu a emis niciun aviz: treisprezece state membre (183 de voturi) au votat în favoarea proiectului, șapte state membre (73 de voturi) au votat împotriva acestuia, iar șapte state membre (89 voturi) s-au abținut.

Prin urmare, în temeiul articolului 35 alineatul (2) din Regulamentul (CE) nr. 1829/2003 și în conformitate cu articolul 5 din Decizia 1999/468/CE a Consiliului, modificată prin Decizia 2006/512/CE a Consiliului, Comisia trebuie să prezinte Consiliului o propunere cu privire la măsurile care urmează să fie adoptate, Consiliul având la dispoziție trei luni în care să decidă cu majoritate calificată și să informeze Parlamentul.

2011/0016 (NLE)

Propunere de

DECIZIE A CONSILIULUI

de modificare a Deciziei nr. 2006/197/CE a Comisiei cu privire la reînnoirea autorizației de introducere pe piață a furajelor existente fabricate din porumb modificat genetic linia 1507 (DAS-Ø15Ø7-1), în temeiul Regulamentului (CE) nr. 1829/2003 al Parlamentului European și al Consiliului

(Numai textele în limbile franceză, olandeză și engleză sunt autentice) (Text cu relevanță pentru SEE)

CONSILIUL UNIUNII EUROPENE,

având în vedere Tratatul privind funcționarea Uniunii Europene,

având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic[1], în special articolul 7 alineatul (3) și articolul 19 alineatul (3),

având în vedere propunerea Comisiei Europene,

întrucât:

1. În conformitate cu Regulamentul (CE) nr. 1829/2003 al Parlamentului European și al Consiliului[2], Decizia 2006/197/CE a Comisiei din 3 martie 2006 de autorizare a introducerii pe piață a produselor alimentare conținând, constând din sau fabricate din porumb modificat genetic linia 1507 (DAS-Ø15Ø7-1) nu reglementează introducerea pe piață a furajelor fabricate din porumb modificat genetic linia 1507 (DAS-Ø15Ø7-1) (denumit în continuare „porumb linia 1507”).

2. Furajele fabricate din porumb linia 1507 au fost introduse pe piață înainte de data aplicării Regulamentului (CE) nr. 1829/2003 și au făcut obiectul unei notificări în conformitate cu articolul 20 alineatul (1) litera (b) din regulamentul respectiv.

3. În conformitate cu articolul 23 din Regulamentul (CE) nr. 1829/2003, la data de 12 aprilie 2007, Pioneer Overseas Corporation în numele Pioneer Hi-bred International și Dow AgroSciences în numele Mycogen Seeds au depus la Comisie în comun o cerere de reînnoire a autorizației pentru menținerea pe piață a furajelor existente fabricate din porumb linia 1507.

4. La data de 11 iunie 2009, Autoritatea Europeană pentru Siguranța Alimentară (denumită în continuare „AESA”) a emis un aviz favorabil în conformitate cu articolul 18 din Regulamentul (CE) nr. 1829/2003, ajungând la concluzia că informațiile noi furnizate în cerere și analiza literaturii științifice care a fost publicată după precedentele avize științifice ale grupului pentru OMG din cadrul AESA cu privire la porumbul linia 1507[3] nu impun modificări ale avizelor științifice respective. Din aceste motive, AESA a reiterat concluziile sale precedente, conform cărora, în cadrul utilizărilor propuse, este puțin probabil ca porumbul 1507 să aibă efecte adverse asupra sănătății umane sau animale sau asupra mediului. Această concluzie include furajele fabricate din porumb linia 1507[4].

5. În avizul său, EFSA a luat în considerare toate întrebările și problemele specifice semnalate de statele membre în cadrul consultării autorităților naționale competente, astfel cum se prevede la articolul 18 alineatul (4) din regulamentul respectiv.

6. Prin scrisoarea din 21 ianuarie 2010, solicitantul a confirmat că are cunoștință de faptul că reînnoirea autorizației pentru furajele existente fabricate din porumb linia 1507, prin extinderea domeniului de aplicare al Deciziei 2006/197/CE a Comisiei în vederea includerii acestui produs, implică faptul că această categorie de produse vor fi supuse dispozițiilor legale ale deciziei respective.

7. Pe baza avizului AESA, nu sunt necesare cerințe speciale de etichetare, în afara celor prevăzute la articolul 25 alineatul (2) din Regulamentul (CE) nr. 1829/2003, pentru furajele fabricate din porumb linia 1507.

8. Avizul AESA nu justifică impunerea unor condiții sau restricții specifice pentru introducerea pe piață și/sau condiții sau restricții specifice pentru folosire și manipulare, inclusiv a cerințelor de monitorizare după introducerea pe piață pentru utilizarea furajelor, astfel cum este prevăzut la articolul 18 alineatul (5) litera (e) din Regulamentul (CE) nr. 1829/2003.

9. Din motive de transparență, solicitantul a fost consultat cu privire la măsurile prevăzute în prezenta decizie.

10. Având în vedere considerațiile de mai sus, ar trebui acordată reînnoirea autorizației de introducere pe piață a furajelor existente fabricate din porumb linia 1507.

11. Deoarece autorizarea introducerii pe piață a produse alimentarelor și furajelor printr-o singură decizie constituie o practică curentă, reînnoirea autorizației de introducere pe piață a furajelor fabricate din porumb linia 1507 ar trebui inclusă în Decizia 2006/197/CE. Prin urmare, Decizia 2006/197/CE ar trebui modificată în consecință.

12. Comitetul permanent pentru lanțul alimentar și sănătatea animală nu a emis un aviz în termenul stabilit de președinte,

ADOPTĂ PREZENTA DECIZIE:

Articolul 1 Amendamente

Decizia 2006/197/CE se modifică după cum urmează:

(1) Titlul se înlocuiește cu următorul text:

„Decizia Comisiei din 3 martie 2006 de autorizare a introducerii pe piață a produselor alimentare care conțin, sunt constau în sau sunt fabricate din porumb modificat genetic linia 1507 (DAS-Ø15Ø7-1) și de reînnoire a autorizației de introducere pe piață a furajelor fabricate din acest fel de porumb, în temeiul Regulamentului (CE) nr. 1829/2003 al Parlamentului European și al Consiliului”

(2) Articolele 1, 2 și 3 din Decizia 2006/197/CE se înlocuiesc cu următorul text:

„Articolul 1 Produse

Prezenta decizie reglementează produsele alimentare și ingredientele alimentare conținând, constând din sau fabricate din porumb modificat genetic (Zea mays L.) linia 1507, precum și furajele fabricate din acest fel de porumb (denumite în continuare „produsele”).

În conformitate cu Regulamentul (CE) nr. 65/2004, identificatorul unic DAS-Ø15Ø7-1 este alocat porumbului modificat genetic ( Zea mays L.), astfel cum se specifică în continuare în anexa la prezenta decizie.

Articolul 2 Introducerea pe piață

Introducerea pe piață a produselor, în conformitate cu condițiile specificate în prezenta decizie și în anexa acesteia, este autorizată în sensul articolului 4 alineatul (2) și al articolului 16 alineatul (2) din Regulamentul (CE) nr. 1829/2003.

Articolul 3 Etichetare

În sensul cerințelor de etichetare specifice stabilite la articolul 13 alineatul (1) și articolul 25 alineatul (2) din Regulamentul (CE) nr. 1829/2003, „denumirea organismului” este „porumb”.

(3) Anexa se modifică după cum urmează:

(a) Secțiunea (b) se înlocuiește cu următorul text:

„(b) Denumirea și specificarea produselor:

(i) Produse alimentare și ingrediente alimentare conținând, constând din sau fabricate din porumb DAS-Ø15Ø7-1;

(ii) Furaje fabricate din porumb DAS-Ø15Ø7-1.

Porumbul modificat genetic DAS-Ø15Ø7-1, astfel cum se descrie în cerere, prezintă rezistență împotriva sfredelitorului european al porumbului ( Ostrinia nubilalis ) și altor câteva insecte lepidoptere dăunătoare și toleranță la erbicidul glufosinat de amoniu. Porumbul modificat genetic DAS-Ø15Ø7-1 conține secvențele următoare de ADN în două casete:

- caseta 1:

O versiune sintetică a genei trunchiate cry 1F derivată din Bacillus thuringiensis subsp. aizawai , care conferă rezistență împotriva sfredelitorului european al porumbului ( Ostrinia nubilalis ) și altor câteva insecte lepidoptere dăunătoare, sub controlul promotorului ubiquitinei ubi ZM1(2) derivată din Zea mays și terminația ORF25PolyA de la Agrobacterium tumefaciens pTi15955.

- caseta 2:

O versiune sintetică a genei pat derivată din Streptomyces viridochromogenes , tulpina Tü494, care conferă toleranță la erbicidul glufosinat de amoniu, sub controlul promotorului 35S și al secvențelor de terminare de la virusul mozaicului conopidei .”

(b) Secțiunea (c) se înlocuiește cu următorul text:

„(c) Etichetare:

Niciun fel de cerințe specifice altele decât cele prevăzute la articolul 13 alineatul (1) și articolul 25 alineatul (2) din Regulamentul (CE) nr. 1829/2003.

În sensul articolului 13 alineatul (1) și al articolului 25 alineatul (2) din Regulamentul (CE) nr. 1829/2003, «denumirea organismului» este «porumb».”

Articolul 2Destinatari

Prezenta decizie se adresează:

(a) Pioneer Overseas Corporation, Avenue des Arts 44, B-1040 Bruxelles, Belgia; și

(b) Dow AgroSciences Europe European Development Centre, 3 Milton Park, Abingdon, Oxon OX14 4RN, Regatul Unit.

Adoptată la Bruxelles,

Pentru Consiliu

Președintele

[1] JO L 268, 18.10.2003, p. 1.

[2] JO L 70, 9.3.2006, p. 82.

[3] Avizele AESA publicate la:24 septembrie 2004 pentru introducerea pe piață a porumbului 1507 pentru import și procesarehttp://registerofquestions.efsa.europa.eu/roqFrontend/questionLoader?question=EFSA-Q-2004-011ianuarie 2005 pentru introducerea pe piață a porumbului 1507 pentru import, furaje, procesare industrială și cultivare;http://registerofquestions.efsa.europa.eu/roqFrontend/questionLoader?question=EFSA-Q-2004-072ianuarie 2005 pentru introducerea pe piață a porumbului 1507 pentru utilizări în scopuri alimentare http://registerofquestions.efsa.europa.eu/roqFrontend/questionLoader?question=EFSA-Q-2004-087

[4] http://registerofquestions.efsa.europa.eu/roqFrontend/questionLoader?question=EFSA-Q-2007-144